OpenLLM-France/wikimedia huggingface dataset:
# Districte de Retiro

Retiro és un districte de Madrid organitzat administrativament en els barris de Pacífico (31), Adelfas (32), Estrella (33), Ibiza (34), Jerónimos (35) i Niño Jesús (36). Aquest districte, endemés de ser cèntric de Madrid, és força conegut pel seu parc públic, els Jardins del Retiro. Té una superfície de 5,38 kilòmetres quadrats i una població de 126.058 habitants segons el cens de 2005.

## Geografia

El districte està delimitat per:
* Passeig del Prado: estableix el límit amb el districte Centro.
* Paseo de la Infanta Isabel: estableix el límit con el districte d'Arganzuela.
* Vies fèrries que surten de l'estació d'Atocha: limiten amb el districte d'Arganzuela.
* Avenida de la Paz (M-30): estableix el límit amb els districtes de Puente de Vallecas i Moratalaz.
* Carrer d'O'Donnell: estableix el límit con el districte de Salamanca.
* Carrer d'Alcalá: límit amb el districte de Salamanca.
Aquest districte està compost en la seva major part per habitatges a excepció del principal parc que li dona nom. La seva planimetria s'ajusta a una quadrícula als barris d'Ibiza i Pacífico. El primer es va construir conjuntament amb el districte de Salamanca, amb el qual limita, ja que l'alineació dels carrers és igual, no obstant això el segon no té res a veure amb el projecte urbanístic d'on sorgí el barri d'Ibiza.
La resta de barris tenen una planimetria més irregular, destacant especialment el barri d'Estrella, que en estar al marge oest del curs de l'antic rierol Abroñigal, ajusta el traçat dels seus carrers al pendent existent.

## Transports

Encara que no està dins del districte, en un extrem hi ha l'Estació d'Atocha, amb servei de rodalia, mitjana distància i llarg recorregut.

### Metro de Madrid

* : dona servei als barris de Pacífico i Adelfas amb les estacions d'Atocha Renfe, Menéndez Pelayo i Pacífico.
* : dona servei al barrio de Jerónimos amb l'estació de Retiro.
* : dona servei als barris d'Ibiza, Niño Jesús, Estrella, Pacífico i Adelfas amb les estacions de Sainz de Baranda, Conde de Casal i Pacífico.
* : dona servei als barris d'Estrella, Niño Jesús i Ibiza amb les estacions d'Estrella, Sainz de Baranda i Ibiza.

## Enllaços externs

* Ortofoto de Retiro i mapes del districte i els barris, mostrat les seccions censals
# Les carbasses de Mont-roig

Las Carbassas de Monroig (Les carbasses de Mont-roig, en català normatiu) és una còmedia en dos actes, en vers i en català del que ara es parla, original de Serafí Pitarra, pseudònim de Frederic Soler, estrenada al teatre de Varietats de Barcelona, la nit del 8 de juliol de 1865.

## Repartiment de l'estrena

* Mundeta: Francisca Soler
* Macari: Fermina Vilches
* Anton: Lleó Fontova
* Josep: Josep Clucellas
* Manel: Iscle Soler
* Don Enrique: Francisco Puig
* Patxorra: Joan Bertran
* Un soldat: N. Moleras
* Un capellà: N. Bigorria
* Un mosso: N. Janer

## Edicions

* 3ª ed.: López, editor. Llibreria Espanyola. Barcelona s.a.

## Enllaços externs

* Les carbasses de Mont-roig, a la xarxa
# Trimma flavatrum

Trimma flavatrum és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,3 cm de longitud total.

## Hàbitat

És un peix marí de clima subtropical que viu fins als 8 m de fondària.

## Distribució geogràfica

Es troba des del Japó fins a Austràlia.

## Costums

Forma petits bancs i, de vegades, barrejat amb Trimma tevegae.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Hagiwara, K. & Winterbottom, R., 2007. Two new species of Trimma (Gobiidae) from the Western Pacific. Bulletin of National Museum of Nature and Sciences. Ser A (1): 163-174.
* 1 2 3 4 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Senou, H., T. Suzuki, K. Shibukawa i K. Yano, 2004. A photographic guide to the gobioid fishes of Japan. Heibonsha, Ltd., Tòquio (Japó). 534 pp.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# NLJ

NLJ té els següents significats:
* Biblioteca Nacional de Jamaica (del seu nom en anglès National Library of Jamaica), biblioteca nacional de Jamaica
* National Law Journal, revista especialitzada en lleis dels Estats Units
# Setge de Cardona

Setge de Cardona té aquests significats:
* Setge de Cardona (1711), dins de la Guerra de Successió Espanyola.
* Setge de Cardona (1713), enfrontament entre les tropes borbòniques i les tropes catalanes durant la Guerra dels catalans (1713-1714).
# Ortobirotonda pentagonal

En geometria, la ortobirotonda pentagonal es pot construir enganxant dues rotondes pentagonals per les cares decagonals. És un dels noranta-dos sòlids de Johnson (J$_{34}$). Té simetria D$_{5h}$.
Els 92 sòlids de Johnson van ser descrits 1966 per Norman Johnson i els va numerar. No va demostrar que no n'existia més que 92, però va conjecturar que no n'hi havia d'altres. Victor Zalgaller el 1969 va demostrar que la llista de Johnson era completa. S'utilitzen els noms i l'ordre donats per Johnson, i se'ls nota J$_{xx}$ on xx és el nombre donat per Johnson.

## Referències

* Norman W. Johnson, "Convex Solids with Regular Faces", Canadian Journal of Mathematics, 18, 1966, pages 169–200. Conté l'enumeració original dels 92 sòlids i la conjectura que no n'hi ha d'altres.
* Victor A. Zalgaller, "Convex Polyhedra with Regular Faces", 1969 : primera demostració d'aquesta conjectura.
* Eric W. Weisstein. Johnson Solid : cada sòlid amb el seu desenvolupament

## Vegeu també

* Políedre arquimedià
* Políedre de Catalan
* Políedre regular
* Sòlid platònic

## Enllaços externs

* Weistein, Eric W., Pentagonal Orthobirotunda ortobirotonda pentagonal a MathWorld. (anglès)
* Weistein, Eric W., Johnson solid Sòlids de Johnson a MathWorld. (anglès)
# Palmerer cua-roig

El palmerer cua-roig (Cichladusa ruficauda) és una espècie d'ocell de la família dels muscicàpids (Muscicapidae) pròpia de l'Àfrica central i oriental. Es troba a Angola, República Centreafricana, República del Congo, República Democràtica del Congo, Guinea Equatorial, Gabon i Namíbia. Habita els boscos tropicals i matollars humits. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «palmerer cua-roig». Diccionari dels ocells del món. TERMCAT. [Consulta: 2 febrer 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 702. ISBN 978-84-16728-37-4.
* ↑ BirdLife International. «Rufous-tailed Palm-thrush. Cichladusa ruficauda» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 2 febrer 2021].
# Dictadura de la Càspia Central

La Dictadura de la Càspia Central (en rus: Диктатура Центрокаспия, Diktatura Tsentrokaspiya) (en àzeri: Sentrokaspi Diktaturası) fou un govern menxevic que va existir de l'agost del 1918 al setembre de 1918 a l'Azerbaidjan.
Després de la dissolució de la Comuna de Bakú, l'1 d'agost de 1918 els menxevics russos i els armenis del Dashnak constituïren temporalment un govern a Bakú anomenat Dictadura de la Càspia Central. Per combatre els musavatistes i els turcs que avançaven per l'Azerbaidjan i cap al nord (Daguestan), el govern va sol·licitar l'ajut britànic. El 17 d'agost tropes britàniques entraren a Bakú, on foren acollides pel primer ministre Iatxovski, un menxevic, i pel cap del Dashnak armeni Khatxaturov (un petit contingent britànic ja hi havia arribat el 4 d'agost). Els bolxevics, arrestats des de l'u d'agost, foren deportats a Astracan, però els van afusellar pel camí, a Krasnovodsk (Turkmenistan). Els turcs i musavatistes entraren a Bakú el 15 de setembre de 1918 i la Dictadura de la Càspia Central va desaparèixer.
Es va usar des del 14 d'agost de 1918 una bandera blau cel (que simbolitzava la mar Càspia) amb una franja vermella al centre (el poder obrer).

## Referències

* ↑ Airapetian, Arutiun; Gryckiewicz, Marcelo. Transcaucasian Banknotes (en anglès). BoD – Books on Demand, 2009, p. 132. ISBN 9783866468122.
# Leônidas da Silva

Leônidas da Silva (Rio de Janeiro, 6 de setembre, 1913 – Cotia, 24 de gener, 2004) fou un futbolista brasiler dels anys 30 i 40.
Defensà els colors de diversos dels grans clubs del continent americà, com CA Peñarol, Vasco da Gama, Botafogo, Flamengo i São Paulo. Al Flamengo, un club elitista en aquell moment, va trobar-se amb prejudicis a causa del seu color de pell.
Amb la selecció brasilera participà en dos Campionats del Món (1934 i 1938). Fou el màxim golejador de França 38 amb 7 gols.

## Palmarès

* Campionat carioca: 1934, 1935, 1939
* Campionat paulista: 1943, 1945, 1946, 1948, 1949
* Copa Rio Branco: 1932 (amb la selecció)
* Copa Roca: 1945 (amb la selecció)

## Referències

* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
* ↑ «match data at official FIFA World Cup site». Arxivat de l'original el 2007-03-06. [Consulta: 27 març 2018].
* ↑ Media release by FIFA Arxivat 16-11-2006 a Wayback Machine.
* ↑ «Archived copy». Arxivat de l'original el 3-5-2006. [Consulta: 7 gener 2016].

## Enllaços externs

* Web dedicada a Leônidas Arxivat 2006-11-04 a Wayback Machine.
Leônidas amb el Brasil - Plantilles de navegació :
Selecció de futbol del Brasil – Copa del Món de Futbol de 1934
POR Pedrosa •
POR Germano •
DEF Octacílio •
DEF Luiz Luz •
DEF Waldyr •
MIG Canalli •
MIG Hoffmann •
MIG Tinoco •
MIG Ariel •
MIG Martim •
DAV Leônidas da Silva •
DAV Waldemar de Brito •
DAV Carvalho Leite •
DAV Patesko •
DAV Luisinho •
DAV Áttila •
DAV Armandinho •
Entrenador: Vinhaes
Selecció de futbol del Brasil – Copa del Món de futbol de 1938
1 Afonsinho •
2 Argemiro •
3 Batatais •
4 Brandão •
5 Britto •
6 Domingos da Guia •
7 Hércules •
8 Jaú •
9 Leônidas •
10 Lopes •
11 Luisinho •
12 Machado •
13 Martim •
14 Nariz •
15 Niginho •
16 Patesko •
17 Perácio •
18 Roberto •
19 Romeu •
20 Tim •
21 Walter •
22 Zezé Procópio •
Seleccionador: Pimenta :
# Trimma fishelsoni

Trimma fishelsoni és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,7 cm de longitud total.

## Hàbitat

És un peix marí de clima tropical i associat als esculls de corall fins als 47 m de fondària.

## Distribució geogràfica

Es troba al Golf d'Aqaba.

## Referències

* 1 2 3 FishBase (anglès)
* ↑ Winterbottom, R., 1995. Red Sea gobiid fishes of the genus Trimma, with the description of two new species. Rev. Fr. Aquariol. 22(3-4):93-98.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Tiago Mesquita

Tiago Manuel Oliveira Mesquita (nascut el 23 de novembre de 1990) és un futbolista professional portuguès que juga a l'Académico de Viseu FC com a lateral dret.

## Carrera de club

Mesquita va néixer a Ribeirão, Vila Nova de Famalicão. Després de passar a l'escola de formació del CD Trofense, va fer el seu debut professional amb el GD Ribeirão de la seva ciutat natal la temporada 2007-08, a la tercera divisió.
L'estiu del 2009, després d'haver participat en només 16 partits amb la plantilla al llarg de dues temporades, Mesquita va fitxar –encara no tenia 19 anys– amb el Deportivo Alavés a Espanya, jugant al mateix nivell. En el seu primer any, va participar en menys de la meitat dels partits de lliga, en la qual els bascos no van poder recuperar la situació perduda de la campanya anterior.
Mesquita va tornar al seu país durant la temporada del 2011, unint-se a l'Associação Naval 1º de Maio de la segona divisió. Dos anys més tard, va signar amb el seu primer club, Trofense, a la mateixa categoria, i va dividir la 2014-15 entre la segona i la tercera divisió, amb el Ribeirão i el SC Freamunde.
El 17 de juny de 2015, Mesquita va passar al Boavista FC. Va debutar a la Primera Lliga el 20 de setembre, jugant els 90 minuts complets d'una victòria fora de casa per 2-0 contra l'Académica de Coimbra. Tres anys més tard, es va incorporar al CD Feirense de la mateixa lliga amb un contracte de dos anys.

## Referències

* ↑ «El Alavés ficha al lateral portugués Mesquita y prueba al medio Ferreira» (en castellà). Soitu, 21-07-2009. [Consulta: 17 gener 2014].
* ↑ «Tiago Mesquita contratado por três temporadas» (en portuguès). , 12-08-2011 [Consulta: 17 gener 2014]. Arxivat 17 de novembre 2015 a Wayback Machine. «Còpia arxivada». Arxivat de l'original el 2015-11-17. [Consulta: 16 juny 2022].
* ↑ «Tiago Mesquita assina contrato de uma época» (en portuguès). , 01-08-2013 [Consulta: 17 gener 2014]. Arxivat 22 de setembre 2013 a Wayback Machine. «Còpia arxivada». Arxivat de l'original el 2013-09-22. [Consulta: 17 març 2023].
* ↑ «Oficial: Tiago Mesquita no Boavista» (en portuguès). , 17-06-2015 [Consulta: 13 novembre 2015].
* ↑ «Académica 0–2 Boavista» (en portuguès). SAPO, 20-09-2015. [Consulta: 5 juliol 2018].
* ↑ «Tiago Mesquita é o primeiro reforço do Feirense» (en portuguès). , 20-06-2018 [Consulta: 28 febrer 2019].

## Enllaços externs

* Tiago Mesquita, fitxa a ForaDeJogo
* Tiago Mesquita a BDFutbol
* National team data (en portuguès)
* Tiago Mesquita, Fitxa a Soccerway
# Setge de Castellciutat

Setge de Castellciutat té aquests significats:
* Setge de Castellciutat, setge que es lliurà el setembre de 1713 durant la Guerra dels catalans.
* Setge de Castellciutat, setge que es lliurà el febrer de 1714 durant la Guerra dels catalans.
# Pagament per serveis ambientals

El pagament per serveis ambientals és una transferència de recursos (econòmics o en espècie) entre agents socials amb l'objectiu d'incentivar actuacions que generin millores ambientals. De forma concreta, el terme s'està aplicant sobretot a actuacions de tipus forestal.

## Fonament

Les masses forestals generen uns beneficis mediambientals, la intensitat i qualitat dels quals és molt variable, i que depenent del tipus de gestió forestal utilitzat. El pagament té l'objectiu d'afavorir aquelles pràctiques que generin més beneficis mediambientals, tot compensant la pèrdua de beneficis purament forestals, o inclús contribuint a compensar els costos generats.
Per exemple, pot ser que una massa forestal d'una espècie introduïda produeixi uns beneficis econòmics superiors a una massa mixta de bosc autòcton gestionat segons els principis de la silvicultura propera a la natura. El pagament per serveis ambientals pot compensar la diferència, i aconseguir un bosc amb millors i més grans beneficis mediambientals.

## Exemples d'aplicació a Catalunya

A Catalunya s'han realitzat acords de custòdia, consistents amb contractes voluntaris entre una entitat de custòdia i un propietari per assegurar la gestió de conservació d'un element valuós des del punt de vista mediambiental. La Diputació de Girona convoca anualment ajuts per a la conservació de boscos singulars de propietat privada, per mitjà de contractes de 25 anys, durant els quals no es realitza cap actuació d'aprofitament forestal, i la Diputació compensa els ingressos no obtinguts.
Hi ha subvencions que poden tenir caràcter de pagament per serveis mediambientals, quan s'estableix una relació entre el pagament i el servei mediambiental.

## Possibilitats

A Catalunya existeixen altres possibilitats, com ara subvencions a la ramaderia extensiva per prevenció d'incendis forestals. El comerç de drets d'emissió de CO₂ pot ser una eina per finançar projectes d'aforestacions.

## Referències

* ↑ Russi, Daniela, i Puig Ventosa, Ignasi. Elements per a l'aplicació del pagament per serveis ambientals a Catalunya. Silvicultura, 63. Març 2011
* ↑ Puig Ventosa, I. i Freire-González, J. (2013). “Aspectes econòmics de la implantació d'un pagament per serveis ambientals en la gestió dels boscos per a millores hídriques a Catalunya”. Revista silvicultura 67: 18-19
# Palmerer de collar

El palmerer de collar (Cichladusa arquata) és una espècie d'ocell de la família dels muscicàpids (Muscicapidae) pròpia de l'Àfrica central i oriental. Es troba a Botswana, Burundi, Kenya, Malawi, Moçambic, l'est de la República Democràtica del Congo, Ruanda, Tanzània, Uganda, Zàmbia i Zimbàbue. Habita les sabanes i matollars. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «palmerer de collar». Diccionari dels ocells del món. TERMCAT. [Consulta: 2 febrer 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 702. ISBN 978-84-16728-37-4.
* ↑ BirdLife International. «Collared Palm-thrush. Cichladusa arquata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 2 febrer 2021].
# Dolmen de Caladroer II

El Dolmen de Caladroer II és un dolmen del terme comunal de Bellestar, a la comarca de la Fenolleda, però en el sector del seu territori que correspon a l'antic terme de Caladroer, antigament pertanyent a Millars, a la comarca del Rosselló, de la Catalunya del Nord.
Estava situat a uns metres de l'extrem nord-oest del camp de conreu situat uns 450 metres al nord de la Pedra Dreta.
Fou destruït per treballs agrícoles a començaments del segle XXI.

## Vegeu també

* Llista de monuments megalítics de la Catalunya del Nord

## Referències

* ↑ El Dolmen de Caladroer II en els ortofotomapes de l'IGN

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Becat, Joan. «87-Millars». A: Atles toponímic de Catalunya Nord. I. Aiguatébia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Carreras Vigorós, Enric; Tarrús Galter, Josep. «181 anys de recerca megalítica a la Catalunya Nord (1832-2012)». A: Annals de l'Institut d'Estudis Gironins, 54. Girona: Institut d'Estudis Gironins, 2013, p. 31-184. Llegir-lo en línia

## Enllaços externs

* Portal Megalithes du Monde
# Lešť

Lešť és un poble i municipi d'Eslovàquia que es troba a la regió de Banská Bystrica. És a 30 km al sud-est de Zvolen.

## Història

La primera menció escrita de la vila es remunta al 1573. El 1828 tenia 119 cases i 788 habitants. El 1950 s'hi fundà una base militar que serví com a zona d'estacionament per a les tropes soviètiques entre els anys 1960 i 1991.
# Trimma flammeum

Trimma flammeum és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,2 cm de longitud total.

## Hàbitat

És un peix marí de clima tropical i associat als esculls de corall.

## Distribució geogràfica

Es troba a Moçambic, Chagos i Maldives.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Smith, J. L. B., 1959. Gobioid fishes of the families Gobiidae, Periophthalmidae, Trypauchenidae, Taenioididae and Kraemeriidae of the western Indian Ocean. Ichthyol. Bull. J. L. B. Smith Inst. Ichthyol. Núm. 13: 185-225, Pls. 9-13.
* ↑ «Trimma flammeum». Catalogue of Life. (anglès) (anglès)
* 1 2 3 FishBase (anglès)
* ↑ Randall, J.E. i M. Goren, 1993. A review of the gobioid fishes of the Maldives. Ichthyol. Bull. J.L.B. Smith Inst. Ichthyol. (58):1-37, 5 pls.
* ↑ Pereira, M.A.M., 2000. Preliminary checklist of reef-associated fishes of Mozambique. Maputo, Ministtry for the Coordination of Environmental Affairs (MICOA). 21 pp.
* ↑ Winterbottom, R. i R.C. Anderson, 1997. A revised checklist of the epipelagic and shore fishes of the Chagos Archipelago, Central Indian Ocean. Ichthyol. Bull. Smith. Inst. (66):1-28.
* ↑ Randall, J.E. i C. Anderson, 1993. Annotated checklist of the epipelagic and shore fishes of the Maldives Islands. Ichthyol. Bull. of the J.L.B. Smith Inst. of Ichthyol. 59:47.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Smith, J.L.B. i M.M. Smith, 1963. The fishes of Seychelles. Rhodes University, Grahamstown. 215 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Nicole Stott

Nicole Marie Passonno Stott (Albany, Nova York, 19 de novembre de 1962) és una enginyera americana i astronauta de la NASA. Va servir com a Enginyera de Vol en l'Expedició 20 i Expedició 21 de l'ISS, i va ser Especialista de Missió en el STS-128. En el 2011, va volar una segona vegada com a Especialista de Missió en el STS-133.

## Referències

* ↑ «Astronauts and Cosmonauts (sorted by "Time in Space")». Spacefacts, 21-01-2012. [Consulta: 26 gener 2012].
* ↑ National Aeronautics and Space Administration. «NASA - Expedition 20». NASA, 23-10-2010. Arxivat de l'original el 24 de maig 2011. [Consulta: 26 gener 2012].

## Enllaços externs

* NASA bio
* Spacefacts biography of Nicole P. Stott
* FragileOasis.org Blog